Κώστας Χαραλαμπίδης (καλαθοσφαιριστής)

Ο Κώστας Χαραλαμπίδης (Θεσσαλονίκη, 5 Απριλίου 1976), είναι Έλληνας πρώην καλαθοσφαιριστής και νυν προπονητής καλαθοσφαίρισης. Έχει ύψος 1,89 μέτρα και αγωνίστηκε στις θέσεις πόιντ γκαρντ και σούτινγκ γκαρντ. Σήμερα αποτελεί βοηθό προπονητή στην ομάδα της ΑΣ Μονακό.

 Σταδιοδρομία 

 Ως αθλητής 
Ο Χαραλαμπίδης ξεκίνησε την πολυετή καριέρα του από το Μακεδονικό Νεάπολης, εκτίοντας στην ομάδα δύο θητείες  (1997-2002 και 2004-06) τόσο στην Α2 όσο και στην Α1 Εθνική Κατηγορία.«Ανανέωσε ο Χαραλαμπίδης» , άρθρο στον ιστότοπο Contra.gr, 2 Αυγούστου 2013. Μάλιστα με τον Μακεδονικό αγωνίστηκε στον τελικό του Uleb Cup το 2004-05. Ενδιάμεσα αγωνίστηκε κατά τη διετία 2002-04 με τα χρώματα της Ολύμπιας Λάρισας. Το καλοκαίρι του 2006 μετακόμισε νοτιότερα και συγκεκριμένα στο Μαρούσι στο οποίο προσέφερε τις υπηρεσίες του για τρία χρόνια, μέχρι το 2009. Ακολούθως έλαβε μεταγραφή στον Πανελλήνιο για την περίοδο 2009-10.«Χαραλαμπίδης: «Πρόκληση ο Πανελλήνιος»», συνέντευξη του καλαθοσφαιριστή στον ιστότοπο του NovaΣΠΟΡ FM, 6 Ιουλίου 2009.«Στον Πανελλήνιο ο Χαραλαμπίδης» , άρθρο στον ιστότοπο Contra.gr, 19 Ιουνίου 2009. Με το Μαρούσι έφτασε και στο Final Four του EuroCup το 2010. Το καλοκαίρι του 2010 επέστρεψε στη Θεσσαλονίκη, αυτή τη φορά για λογαριασμό του Άρη.«Eλεύθερος ο Χαραλαμπίδης», άρθρο στον ιστότοπο BasketNet.gr, 17 Σεπτεμβρίου 2010. Την περίοδο 2011-12 φόρεσε τη φανέλα του Κ.Α.Ο. Δράμας,«Στον ΚΑΟΔ ο Κώστας Χαραλαμπίδης», άρθρο στον ιστότοπο της εφημερίδας «Ελευθεροτυπία», 16 Σεπτεμβρίου 2011. ενώ στο τέλος της χρονιάς κλήθηκε από την ιταλική Μπρίντιζι για να αντικαταστήσει έναν τραυματία παίκτη. Παίζοντας σε ένα και μοναδικό ματς της δεύτερης κατηγορίας της Ιταλίας σημείωσε 17 πόντους σε 27 λεπτά, βοηθώντας την ομάδα να κατακτήσει την κορυφή της τελικής βαθμολογίας. Το φθινόπωρο του 2012 υπέγραψε συμβόλαιο με την ομάδα του ΠΑΟΚ.«Η παρουσίαση του Κώστα Χαραλαμπίδη», άρθρο στον επίσημο ιστότοπο του ΠΑΟΚ, 23 Αυγούστου 2012. Αποσύρθηκε από την ενεργό δράση οριστικά το 2016 έχοντας χάσει στην ουσία τις δύο τελευταίες σεζόν λόγω τραυματισμού.Τέλος εποχής: Η Basket League δεν πρόλαβε τα 70's , sport24.gr, 29/08/2016
Ως προπονητής
Το 2016, έγινε βοηθός προπονητή στον ΠΑΟΚ, θέση που κατείχε μέχρι το 2019. Το 2019 προβιβάστηκε σε πρώτο προπονητή της ομάδας, ωστόσο στις 2 Φεβρουαρίου 2020, παραιτήθηκε από την θέση.

Το καλοκαίρι του 2020, έγινε μέλος του προπονητικού τιμ της ομάδας του Παναθηναϊκού, υπό τον Γιώργο Βόβορα και αργότερα υπό τον Οντέντ Κάτας. Στις 9 Μαΐου, κατέκτησε το Κύπελλο Ελλάδας, νικώντας τον τελικό τον Προμηθέα Πάτρας με 91-79. Στις 10 Ιουνίου, κατέκτησε το Πρωτάθλημα Ελλάδας, αφού ο Παναθηναϊκός κέρδισε στη σειρά των τελικών το Λαύριο με 3-1. Στις 26 Σεπτεμβρίου 2021, κατέκτησε το Σούπερ Καπ Ελλάδας, αφού ο Παναθηναϊκός νίκησε στον τελικό τον Προμηθέα Πατρών 92-83. Στις 12 Απριλίου 2022, αποτέλεσε παρελθόν από την ομάδα μαζί με τον Δημήτρη Πρίφτη, μετά τα αποτυχημένα αποτελέσματα σε Ευρωλίγκα, Κύπελλο και Πρωτάθλημα Ελλάδας.

Στις 29 Ιουνίου 2022, συμφώνησε να αποτελεί βοηθό προπονητή του Βασίλη Σπανούλη, στην ομάδα του Περιστερίου.

Με την Εθνική Ελλάδας
Έχει ακόμη αγωνιστεί σε 6 αγώνες φορώντας το εθνόσημο: τρεις στο Βαλκανικό Πρωτάθλημα Παίδων του 1991 και άλλες τρεις 20 χρόνια μετά, σε διεθνές τουρνουά.Κώστας Χαραλαμπίδης , στατιστικά στην επίσημη σελίδα της Ε.Ο.Κ. Αξιοσημείωτα, ο καλαθοσφαιριστής αγωνίστηκε για πρώτη φορά σε All-Star Game σε ηλικία 32 ετών (Ξάνθη, 2009), ενώ είχε συμπληρώσει τα 33 όταν δέχτηκε πρόσκληση από την Ε.Ο.Κ. για συμμετοχή στην Εθνική Ελλάδος μεσούσης της προετοιμασίας της τελευταίας για το Ευρωμπάσκετ της Λιθουανίας.«Η ζωή αρχίζει στα... 37!», αφιέρωμα για το Χαραλαμπίδη στον επίσημο ιστότοπο του Ε.Σ.Α.Κ.Ε. Η σκέψη ανήκε στον Ηλία Ζούρο ο οποίος γνώριζε και εκτιμούσε ιδιαιτέρως το Χαραλαμπίδη από την κοινή και απολύτως επιτυχημένη θητεία τους στον Πανελλήνιο. Εν τέλει ο Θεσσαλονικιός γκαρντ συμμετείχε μόνο στα Τουρνουά της Κύπρου και του Ρίμινι, ωστόσο ο ομοσπονδιακός προπονητής τον ευχαρίστησε δημοσίως μέσω μιας επίσημης ανακοίνωσης και του και του ευχήθηκε «το καλύτερο δυνατό για τη συνέχεια της καριέρας του».

Τίτλοι και διακρίσεις

 Συλλογικοί 

 Ως αθλητής 

 Μακεδονικός Νεάπολης 
2x Πρωταθλητής Α2 Εθνικής: (2000, 2002)

 Ως βοηθός προπονητή 

 Παναθηναϊκός 

 Πρωτάθλημα Ελλάδας: (2021)
Κύπελλο Ελλάδος: (2021)
Σούπερ Καπ Ελλάδας: (2021)

 Ατομικοί 
2x MVP Α2 Εθνικής Κατηγορίας: (2000, 2002)
3x Ελληνικό All-Star Game: (2009, 2010, 2013)
Δεύτερη Καλύτερη πεντάδα στο Γιούροκαπ: (2010)

 Άλλες πληροφορίες 
Ο Κώστας Χαραλαμπίδης έχει δύο γιους.

 Παραπομπές 

 Εξωτερικοί σύνδεσμοι 

 Κωνσταντίνος Χαραλαμπίδης, στατιστικά στην επίσημη ιστοσελίδα του Ε.Σ.Α.Κ.Ε.
 «Η ζωή αρχίζει στα... 37!», αφιέρωμα για το Χαραλαμπίδη στον επίσημο ιστότοπο του Ε.Σ.Α.Κ.Ε. (2013)
 Konstantinos Charalmpidis, στατιστικά στην ιστοσελίδα ProBallers.com. 
 Constantinos Haralabidis, στατιστικά στην ιστοσελίδα ScoresWay.com. 

Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Μακεδονικού
Κατηγορία:Καλαθοσφαιριστές Ολύμπιας Λάρισας
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΚΑΟΔ
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Νιου Μπάσκετ Μπρίντιζι
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Έλληνες καλαθοσφαιριστές στο εξωτερικό
Κατηγορία:Προπονητές καλαθοσφαίρισης ΠαναθηναϊκούΚ
Κατηγορία:Προπονητές καλαθοσφαίρισης Παναθηναϊκού